Hawn ħafna segwaċi tal-Eurovision li ta' kull sena jpoġġi bilqiegħda jisimgħu l-kanzunetti u fl-aħħar jivvutaw għal favorita tagħhom. Din is-sena minħabba li l-festival ċelebri ġie mħassar, l-għaqda dinjija tal-fans ta' dan il-konkors l-OGAE International ħejjiet mod kif dawk li jsegwu dan il-festival ukoll jistgħu jieħdu sehem u jivvutaw. Ta' kull sena, il-fans uffiċjali fi ħdan din l-għaqda jivvutaw għal favorit tagħhom. Din is-sena int tista' tingħaqad magħhom bl-aktar mod faċli. Kulma ma għandek tagħmel hu li tara l-filmat li hawn mehmuż fl-artiklu u ssegwi l-istruzzjonijiet mogħtija. Jidher li sa issa kien hemm kontribut enormi minn madwar il-pajjiż li jieħdu sehem, ovvjament l-għaqda lokali tixtieq li jkun hemm konkorenza mill-aqwa f'Malta wkoll. Wieħed jista' jagħfas HAWN sabiex jidħol biex jirreġistra. Tista' tagħmel dan sat-3 ta' Mejju. Minn hemm imbagħad tirċievi link sabiex tkun tista' tivvota. Fil-15 ta' Mejju jitħabbar ir-riżultat finali. S'issa il-kanzunetta Maltija ta' Destiny All of your Love kella reazzjoni pożittiva mmens. Nittamaw li r-riżultat mal-fans u dawk kollha li ħa jidħlu jivvutaw jikkonferma dan ukoll!